Štev.: 900-203/2013-3

Datum: 28.10.2013

# Z A P I S N I K

21. seje Sveta Četrtne skupnosti Golovec, ki je bila v četrtek 24.10..2013 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Marjeta Burger, Aleš Dakić, Gregor Feist, Anton Kastelic, Aleš Kužnik, Igor Pigac, Zina Rodman in Danijel Ljubo Žitnik

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih 11članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 20. seje sveta Četrtne skupnosti Golovec
2. Pobude in predlogi članov Sveta in občanov ČS Golovec
3. Poročilo o izvedbi prireditve Dan ČS Golovec
4. Odločanje o prerazporeditvah v finančnem načrtu ČS Golovec za leto 2013
5. Razno

Navzočih je bilo 11 članov sveta.

Opredeljenih je bilo 11 članov sveta.

Za predlagani dnevni red je glasovalo 11 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 20. REDNE SEJE SVETA ČETRTNE SKUPNOSTI GOLOVEC**

Gradivo zapisnika 20. redne seje so člani sveta prejeli z vabilom za sejo.

Pripombo na predlog zapisnika je podal g. Gregor Feist, da naj se ustrezno popravijo navedbe pobud, ki jih je podal g. Gregor Feist v 2. točki dnevnega reda »Pobude in predlogi članov Sveta in občanov ČS Golovec« pod točko 7:

* gradnja *kanalizacije* na območju Hrušica-Litijska cesta, in sicer, da se v kabinet Župana in na pristojne službe poda vprašanje ali so za gradnjo *v letu 2014* zagotovljena proračunska sredstva, glede na informacije s katerimi razpolagamo, da se bo *gradnja pričela v letu 2014, v kateri fazi je postopek za pričetek gradnje kanalizacije v Hrušici ter, da se na podlagi sprejetega sklepa pridobita PZI za rekonstrukcijo ceste ter da se eno izmed naslednjih sklicanih sej Sveta povabi predstavnike pristojnih služb*;
* sanacija mostu preko Ljubljanice pri avtobusnem postajališču št. 5 in 24, in sicer, da se na pristojne službe poda vprašanje ali so za sanacijo mostu *zagotovljena proračunska sredstva v letu 2014*, glede na prejeti odgovor pristojnih služb, da se bo *sanacija mostu pričela v letu 2014*;
* izgradnja Športnega centra Golovec, in sicer, *ali so v letu 2014 zagotovljena proračunska sredstva* za izgradnjo tistega dela objekta, ki je namenjen za potrebe ČS Golovec;

Pripombo na predlog zapisnika je podal član Sveta g. Aleksander Brezigar, pod 6. točko dnevnega reda »Razno«, je navedel pripombo o *ureditvi parkiranja na parkirišču ob Parmski cesti, saj na omenjenem parkirišču parkirajo tudi avtobusi in dostavna vozila, katerim parkiranje ni namenjeno.*

Predsednik sveta je dal na glasovanje

**SKLEP 1/21:**

**Svet Četrtne skupnosti Golovec MOL se je s popravki navedbe pobud v 2. in 6. točki dnevnega reda 20. redne seje strinjal, ter potrdil zapisnik in sklepe 20. redne seje Sveta ČS Golovec.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

**Pobuda člana Sveta ČS Golovec g. Igorja Pigaca**

Na podlagi razpisane 29. Seje Mestnega sveta, kjer se pod točko 19. obravnava predlog *Odredbe o določitvi javnih parkirnih površin, kjer se plačuje parkirnina*, se pod 2. členom predstavlja predlog o podaljšanju obratovalnega časa parkiranja v središču Ljubljane do 20. ure med delovnim tednom in do 15. ure med vikendi.

G. Pigac je izrazil mnenje, da ne vidi smisla v tem, da se v središču Ljubljane podaljša obratovalni čas parkiranja, saj je mnenja, da se s tem ukrepom ne rešuje problematika parkiranja prebivalcev v središču Ljubljane ter obiskovalcev mesta samega, temveč se s tem ukrepom financira mestni proračun. Predlagatelj v svoji obrazložitvi ni zapisal vzroke zakaj se mora podaljšati obratovalni čas parkiranja v Coni 1 in Coni 2, ne le v strogem središču mesta, ter kakšne naj bi bile potencialne prednosti takšnega podaljšanja časa parkiranja za stanovalce in občane Ljubljane.

Predsednik sveta je dal na glasovanje

**SKLEP 2/21:**

**Svet Četrtne skupnosti Golovec MOL se je s pobudo seznanil ter izrazil nasprotovanje predlogu Odredbe o določitvi javnih parkirnih površin, kjer se plačuje parkirnina, ki bi bil pod točko 19. obravnavan na 29. seji Mestnega sveta, saj Svet ČS Golovec ne vidi nobene potrebe po podaljšanju obratovalnega časa parkiranja v središču Ljubljane ter v Coni 1 in Coni 2. Četrtna skupnost Golovec predlaga Mestnemu svetu MOL, da območje časovnega parkiranja (Cona 1 in Cona 2) ostane časovno plačljiva tako kot je bila so sedaj.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**Pobuda člana Sveta ČS Golovec g. Roberta Anžiča**

Član Sveta ČS Golovec g. Robert Anžič je Svetu ČS Golovec predstavil pobudo o podaljšanju toplovoda od križišča Privškove z Litijsko cesto do Hrušice oziroma Kulturnega doma na lokaciji Pot do šole 2/a. Glede na to, da se je gradnja toplovoda ustavila na križišču Privškove z Litijsko cesto, se pobudniku zdi smiselno, da se toplovod podaljša do Hrušice.

Predsednik sveta je dal na glasovanje

**SKLEP 3/21:**

**Svet Četrtne skupnosti Golovec MOL se je s pobudo seznanil ter sklenil, da se na pristojne službe MOL, MU, OGDP, pošlje pobuda o podaljšanju toplovoda na lokaciji od Križišča Privškove z Litijsko cesto do Hrušice oziroma do kulturnega doma.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**Pobuda predsednika Sveta ČS Golovec g. Aleša Dakića**

Predsednik Sveta ČS Golovec je predstavil pobudo o umestitvi/gradnji mrliške vežice pri pokopališču v Bizoviku. Pod pobudo je predlagal skupni sestanek s predstavniki župnije Štepanja vas, Javnega podjetja Žale ter pristojnih služb MOL-a. V sklopu pobude je članica Sveta ČS Golovec ga. Zinka Breskvar v sklopu ureditve okolice pokopališča predlagala, da bi bilo urediti tudi pot do pokopališča, ki je v slabem stanju ter povečati parkirišče.

Predsednik sveta je dal na glasovanje

**SKLEP 4/21:**

**Svet Četrtne skupnosti Golovec MOL se je s pobudo seznanil ter sklenil, da se za namen umestitve/gradnje mrliške vežice na pokopališču v Bizoviku, ter ureditve infrastrukture v okolici pokopališča v Bizoviku na sestanek skliče predstavnike župnije Štepanja vas, Javnega podjetja Žale ter pristojnih služb na MOL-u.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**Pobuda članov Sveta ČS Golovec g. Roberta Anžiča in g. Aleksandra Brezigarja**

Svetu ČS Golovec sta člana Sveta g. Robert Anžič in g. Aleksander Brezigar predlagala pobudo, da se na Agencijo Republike Slovenija za okolje (ARSO) naslovi pobudo o ukrepih za preprečevanje poplav ob Ljubljanici ter čiščenju nabrežin, saj v zimskih mesecih in ob močnejšem deževju polomljene veje naplavi na bregove Ljubljanice ter pod mostove, jarke in s tem ovirajo dotok vode. G. Brezigar je opozoril, da bi bilo smiselno opazovati, če se pod mostovi preko Ljubljanice in na bregovih ulovijo večje odlomljene veje

Predsednik sveta je dal na glasovanje

**SKLEP 5/21:**

**Svet Četrtne skupnosti Golovec MOL se je s pobudo seznanil ter sklenil, da se za namen preprečevanja poplav na območju Ljubljanice na pristojne službe ARSO naslovi pobuda o ukrepih s katerimi bi zmanjšali možnost poplavljanja Ljubljanice ter ureditvi nabrežin in čiščenja struge reke, predvsem zaradi odlomljenih in naplavljenih vej ter dreves**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 3**

**POROČILO O IZVEDBI PRIREDITVE DAN ČS GOLOVEC**

Predsednik Sveta g. Aleš Dakić je člane Sveta seznanil o izvedbi 5. Dneva ČS Golovec dne 09.10.2013. Omenil je, da se je prireditev zaradi smrti podpredsednika in člana Sveta g. Viljema Klemenca prestavila na kasnejši termin.

Prireditev je potekala tekoče in načrtovano, sodelujoča društva, organizacije, šole, vrtci so predstavili svoj program. Finančna sredstva za izvedbo prireditve so bila porabljena racionalno in v celoti.

Predsednik Sveta je predlagal, da bi se za izvedbo prireditve v letu 2014 povabilo razna folklorna društva.

Predsednik sveta je dal na glasovanje

**SKLEP 6/21:**

**Svet ČS Golovec se je z poročilom in predlogom seznanil ter sami izvedbi prireditve podal pozitivno oceno.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 4**

**ODLOČANJE O PRERAZPOREDITVAH V FINANČNEM NAČRTU ČS GOLOVEC ZA**

**LETO 2013**

Predsednik Sveta ČS Golovec in predsednik Komisije za finance je predstavil načrt prerazporeditve finančnih sredstev v finančnem načrtu za leto 2013, katerega so člani komisije za finance sprejeli na 4. seji Komisije za finance dne 24.10.2013.

* **Sredstva v finančnem načrtu za leto 2013, katera so bila namenjena za izvedbo programov s področja varstva okolja, kulture, športa, socialne varnosti ter delovanju ČS Golovec, so bila porabljena v skladu s sprejetim izvedbenim**

**načrtom na 17. redni seji Sveta ČS Golovec dne 31.1.2013.**

* **Sredstva, ki za izvedbo programov še niso porabljena, se bodo porabila do**

**konca leta 2013.**

* **Preostanek sredstev iz postavke 016016 Četrtne skupnost Golovec in podkonta *4020 99 Drugi splošni material in storitve* v višini 690,00 EUR se nameni za izdajo publikacije v obliki zgibanke, sredstva se prerazporedijo na podkonto *4020 03 Založniške in tiskarske storitve ter stroški fotokopiranja* .**
* **Glede na to, da je, na podlagi Odloka o financiranju četrtnih skupnosti v Mestni občini Ljubljana (Uradni list RS, št. 92/2007 in 11/2009), višina sejnin predsedniku in članom sveta četrtne skupnosti vezana na višino plače župana Mestne občine Ljubljana in da se je le ta, znižala, se posledično znižuje tudi masa sredstev namenjenih za izplačilo sejnin na postavki 016016 Četrtna skupnost Golovec in na kontu *4029 Drugi operativni odhodki (podkonto 4029 05 Sejnine udeležencev odborov)*. Na podlagi ugotovitve in pregleda prisotnosti na sejah sveta, se sredstva na istem kontu** **dodatno zmanjšajo v višini 1.640,00 EUR in se v finančnemu načrtu prerazporedijo.**
* **Del sredstev v višini 1.640,00 EUR se prerazporedi na postavko 056004 Druge dejavnosti s področja varstva okolja – ČS Golovec *konto* *4020 Pisarniški in splošni material in storitve,* na postavko 082040 Kulturne dejavnosti ČS Golovec *konto* *4020 Pisarniški in splošni material in storitve, na* postavko 081017 Šport - ČS Golovec *konto* *4020 Pisarniški in splošni material in storitve* in na postavko 016016 Četrtna skupnost Golovec *konto 4020 Pisarniški in splošni material in storitve.***
* **Komisija se je s prerazporeditvijo sredstev strinjala in jo podprla. Komisija bo prerazporeditev članom Sveta ČS Golovec predstavila na 21. redni seji Sveta ČS Golovec.**

**PLAN PRERAZPOREDITVE:**

Premalo porabljena sredstva iz naslova sejnin udeležencev odborov v višini 1.640,00 EUR se prerazporedijo:

**550,00 EUR na postavko 056044 – Druge dejavnosti s področja varstva okolja**

* 340,00 EUR urejanje okolice; izvedba PGD Štepanjsko naselje;
* 210,00 EUR namestitev košev za smeti na prošnjo OŠ Karla Destovnika Kajuha (sklep št. 7/20 sprejet na 20. redni seji Sveta ČS Golovec);

**380,00 EUR na postavko 082040 – Kulturne dejavnosti**

* 300,00 EUR nastop MoPZ Bizovik;
* 80,00 EUR ozvočenje;

**600,00 EUR na postavko 081017 – Šport**

* 400,00 EUR za izvedbo tekmovanja v judu – Judo klub Golovec;
* 200,00 EUR Strelsko društvo Strelec;

**110,00 EUR na postavko 016016 – Četrtna skupnost Golovec**

* izdaja publikacije

Predsednik sveta je dal na glasovanje

**SKLEP 7/21:**

**Svet Četrtne skupnosti Golovec MOL se je s poročilom komisije seznanil ter sprejel predlog prerazporeditve finančnih sredstev za leto 2013.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 5**

**RAZNO**

Pod točko razno je predsednik Sveta ČS Golovec članom sveta predlagal, da se za podpredsednika Sveta Četrtne skupnosti Golovec predlaga člana sveta g. Antona Kastelica.

Prav tako je predlagal, da se g. Antona Kastelica imenuje za nadomestnega odredbodajalca oziroma podpisnika.

Predsednik Sveta je pozdravil in predstavil novo članico Sveta go. Marjeto Burger.

Predsednik sveta je dal na glasovanje

**SKLEP 8/21:**

**Svet Četrtne skupnosti Golovec MOL se je s predlogom predsednika Sveta strinjal in g. Antona Kastelica imenoval za novega podpredsednika Sveta ČS Golovec ter nadomestnega odredbodajalca oziroma podpisnika.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**Dnevni red je bil izčrpan in predsednik je sejo zaključil ob 19.00 uri.**

Zapisala: Aleš Dakić

Vesna Stojanović Predsednik sveta

Janez Slovenc Četrtne skupnosti Golovec